 Madaxweynihii hore ee Somaliland Mudane Axmed Maxamed Maxamud Siilaanyo oo hogaaminta qaranka la wareegay 27-kii Bishii July 2010 ayaa dejiyey qorshe cad oo waxqabad kuna wajahan boqolka Cisho ee ugu horeeya mudada xilhayntiisa,Inkasta oo sida uu Mudane Siilaanyo sheegay in riyooyin badan oo uu rabay inuu wax ka qabto ay caqabad ku tahay duruufihii dhaqaale ee uu la wareegay isla markaana ay ugu weynayd Khasnado madhan oo haawanaya iyo Shaqaalaha dawlada oo Mudo afar bilood ah aan wax mushahar ah qaadan hadana waxa uu sameeyay dhacdooyin taariikhi ah oo uu ku soo koobay 100ka cisho ee ugu horeeyay markii uu kursiga fuulay kuwaas oo marag u ah khibradiisa dhanka maamulka ah ee uu mudada nusqarniga ah ku soo dhex jiray. 